| Kriveikiškio piliakalnis |
| --- |
| Kriveikiškio piliakalnis miško pakraštyje |
| 

Kriveikiškio piliakalnisKriveikiškio piliakalnis

 |
| Koordinatės  | 

|  |
| --- |
| 54°52′41.6″ š. pl. 24°51′28.9″ r. ilg.﻿ / ﻿54.878222°š. pl. 24.858028°r. ilg.﻿ / 54.878222; 24.858028Koordinatės: 54°52′41.6″ š. pl. 24°51′28.9″ r. ilg.﻿ / ﻿54.878222°š. pl. 24.858028°r. ilg.﻿ / 54.878222; 24.858028 |

 |
| Vieta | Širvintų rajonas |
| Seniūnija | Kernavės seniūnija |
| Aukštis | 20-22 m |
| Plotas | 12x8 |
| Naudotas | I tūkstantmetis - XIV a. |
| Tirtas | 1989 m. |
| Registro Nr. | AR1926 / 17191 /A1478 |

Mindaugo pilys
**Kriveikiškio piliakalnis**, *Žvalgakalnis* – piliakalnis, vienas iš Kernavės piliakalnių komplekso Širvintų rajono savivaldybės teritorijoje, Kernavės pietinėje pakraštyje, Neries slėnio dešiniajame šlaite, Kernavės seniūnija.

Kernavės kultūrinis rezervatas
------------------------------

Kernavės archeologinė vietovė – valstybinis Kernavės kultūrinis rezervatas, įkurtas 1989 m. nuo 2004 m. liepos mėn. yra UNESCO Pasaulio paveldo sąraše. Archeologinių paminklų kompleksą sudaro daugiau nei 50 archeologijos, istorijos ir kultūros paminklų: piliakalnis – Aukuro kalnas, du priešpiliai – Mindaugo sostas ir Lizdeikos kalnas, papilys – Įgulos kalnas, (piliakalniams vardai sugalvoti XIX a.), apie 0,4 km į pietryčius nuo jų esantis Kriveikiškio piliakalnis, taip pat Kernavės kapinynas, Kernavės pilkapynas ir Kernavės gyvenvietės.

Piliakalnis
-----------

Piliakalnis įrengtas Neries dešiniojo kranto aukštumos kyšulyje, Kernavės upelio dešiniajame krante. Aikštelė ovali, pailga šiaurės – pietų kryptimi, 12x8 m dydžio. Jos šiauriniame pakraštyje supiltas 6 m ilgio, 1 m aukščio nuo aikštelės, 4 m aukščio iš išorės, 10 m pločio pylimas. Šlaitai statūs, 20-22 m aukščio.

Piliakalnio aikštelės rytinė dalis nuslinkusi. Jis apaugęs krūmeliais bei paskirais didesniais medžiais.

Šiaurinėje papėdėje, 0,2 ha plote yra papėdės gyvenvietė, kurioje rasta XIV a. – XV a. žiestos keramikos.

Tyrimai
-------

1989 m. Aleksiejus Luchtanas padarė pylimo pjūvį – iš viso ištirta 15 m². Nustatyta, kad jis supiltas iš molio, rasta medinių įtvirtinimų liekanų, grublėtos ir žiestos keramikos. Piliakalnis, esantis 600 m į pietryčius nuo Kernavės piliakalnio, greičiausiai buvo artimųjų Kernavės prieigų apžvalgos vieta. Piliakalnis datuojamas XIV a. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 14800 m².

|  |
| --- |
| Aplinkiniai piliakalniai |
|  | Janionių piliakalnis 13 km Paparčių piliakalnis 7 km Aukuro kalnas 0,6 km | Šeimyniškėlių piliakalnis 74 km  Bartkūnų piliakalnis 27 km Dainių piliakalnis 17 km | Šeimyniškių piliakalnis 97 km Laužiškio piliakalnis 26 km  Sadūniškių piliakalnis 14 km |  |
| Žaslių piliakalnis 16 km  Mančiūnų piliakalnis 16 km |  | Bernotų piliakalnis 29 km  Veršiobalio piliakalnis 10 km |
| Latvių piliakalnis 3 km  Kalninių Mijaugonių piliakalnis 18 km | Paalkių piliakalnis 3,5 km Bražuolės piliakalnis 21 km  Trakų salos pilis 25 km | Bielazariškių piliakalnis 7 km  Gedimino pilis 35 km |

Pastaba:   
 Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai
---------


* Lietuvos TSR kultūros paminklų sąrašas, V. 1973, p.184
* Lietuvos piliakalniai: atlasas. Vilnius, 2005, t. 3, p. 38-43.
* Bronius Dakanis. 1994. Mažai žinomi Lietuvos piliakalniai // Kultūros paminklai. Vilnius. T. 1. p. 42 (Nr. 19).
* Aleksiejus Luchtanas. Žvalgomieji tyrinėjimai Kernavėje ir jos apylinkėse // Archeologiniai tyrinėjimai Lietuvoje 1988 ir 1989 metais. Vilnius, 1990. p. 195–196.
* Aleksiejus Luchtanas. Tyrinėjimai Pajautos slėnyje Kernavėje // Archeologiniai tyrinėjimai Lietuvoje 1988 ir 1989 metais. Vilnius, 1990. p. 148–152.
* Aleksiejus Luchtanas. Kernavė: Pajautos slėnio paslaptys // Kultūros barai. Vilnius. 1990. Nr. 3, p. 64–68; Nr. 4, p. 58–62.
* Gintautas Zabiela. Lietuvos medinės pilys. Vilnius. 1995, p. 234–235 (Nr. 34).

Nuorodos
--------

* Sąrašas:Lietuvos piliakalniai
* Krenavės piliakalnių kompleksas[neveikianti nuoroda]
* Monografija „Musninkai. Kernavė. Čiobiškis"
* Lietuvos piliakalniai. Kriveikiškis